《圆相观音菩萨瑞像颂》
宋代·释彦泯

妙觉慈悲主，身云莹碧霞。光轮停夜月，璎珞缀千花。

无畏全心普，分形应类差。圆通斯第一，名号遍恒沙。

处处得消息，头头感叹嗟。和风飞语燕，斜日噪寒鸦。

昂首清尘眼，称名断苦芽。谛观圆满相，砧杵落谁家。

作者简介：释彦泯，住熙州慧日禅院，徽宗政和八年（一一一八）凤翔府扶风县横□华岩庵立石刻圆相观音菩萨瑞像，彦泯为之作颂（《北京图书馆藏中国历代石刻拓本汇编》宋代分册。